# Beslutning: Skolernes ferieplan samt placering af lukkedage i dag- og fritidstilbud

#### Åben sag

#### Sagsnr.: 22/7951

#### Sagen afgøres i: Børne- og Uddannelsesudvalget 2022-2025

#### Indledning

Denne sag indeholder forslag til ferieplan for skolerne for skoleårene 2023/2024 og 2024/2025 samt forslag til placering af lukkedage i dag- og fritidstilbud i samme periode. Børne- og Uddannelsesudvalget skal beslutte, om forslagene skal sendes i høring i skolebestyrelser og dagtilbuddenes forældrebestyrelser.

Børne- og Uddannelsesudvalget har tidligere hvert forår fået forelagt særskilte sager med forslag til placering af kommunens fem variable lukkedage. For at give et samlet overblik over ferie og lukkedage i dagtilbud og skoler, forelægges her forslag til lukkedage og ferieplan i én samlet sag.

#### Retsgrundlag

Folkeskoleloven § 14 a og b, dagtilbudslovens § 23 samt aftalerne om kommunernes økonomi for 2009, 2010, 2012 og 2013 mellem regeringen og KL.

#### Relation til vision og tværgående politikker

Sagen har ingen særskilt relation til vision og tværgående politikker.

#### Sagsfremstilling

1. Placering af skolernes ferie

Ifølge folkeskoleloven begynder skoleåret den 1. august. Elevernes sommerferie skal begynde den sidste lørdag i juni. Byrådet har den 16. december 2013 besluttet, at skoleåret i Helsingør Kommune skal være på 200 dage. Det betyder, at der i ferieplanen skal placeres 200 skoledage i perioden fra den 1. august til den sidste lørdag i juni.

Center for Dagtilbud og Skoler har udarbejdet forslag til ferieplan for de to skoleår 2023/2024 og 2024/2025. Der er to forskellige forslag for hvert skoleår.

De nævnte dage er inklusive i ferierne med undtagelse af den første skoledag efter sommerferien.

2. Placering af lukkedage for dagtilbud, SFO og klub

Byrådet har besluttet, at der skal være en række faste lukkedage i kommunens dagtilbud, SFO’er og klubber jf. tabel 1.

Tabel 1. Oversigt over de faste lukkedage

|  |  |  |
| --- | --- | --- |
|  | Dagtilbud | SFO og klub |
| De tre dage før påske | x | x |
| Grundlovsdag |  | x |
| Jule- og nytårsaftensdag | x | x |
| 3.-5. uge af skolernes sommerferie |  | x |

Ud over de faste lukkedage er det besluttet, at der skal være fem dage i dagtilbud, SFO og klubber, og at dagene så vidt muligt skal placeres i skolernes juleferie.

For forældre, der både har børn i et dagtilbud og i SFO og klub, er det vigtigt, at lukkedagene falder ens, så forældrene ikke skal bruge unødigt mange feriedage på lukkedage.

Nedenfor følger forslag til ferieplan og lukkedage for de to skoleår 2023/2024 og 2024/2025.

3. Forslag til ferieplan og lukkedage for skoleåret 2023/2024

|  |  |  |
| --- | --- | --- |
|  | *Forslag 1* | *Forslag 2* |
| Skoleåret begynder | Onsdag den 9. august | Mandag den 14. august |
| Efterårsferie | Lørdag den 14. oktober-søndag den 22. oktober | Lørdag den 14. oktober-søndag den 22. oktober |
| Juleferie | Lørdag den 16. december-tirsdag den 2. januar  Variable lukkedage  21., 22. 27., 28., 29 december samt 2. januar. | Onsdag den 20. december-tirsdag den 2. januar  Variable lukkedage  20. 21., 22. 27., 28. og 29. december. |
| Vinterferie | Lørdag den 10. februar-søndag den 18. februar. | Lørdag den 10. februar-søndag den 18. februar. |
| Påskeferie | Lørdag den 23. marts-mandag den 1. april.  Lukkedage  25., 26. og 27. marts. | Lørdag den 23. marts-mandag den 1. april.  Lukkedage  25., 26. og 27. marts. |
| Store Bededag | Fredag den 26. april-søndag den 28. april. | Fredag den 26. april-søndag den 28. april. |
| Kristi Himmelfartsferie | Torsdag den 9. maj-søndag den 12. maj.  Lukkedag fredag den 10. maj. | Torsdag den 9. maj-søndag den 12. maj.  Lukkedag fredag den 10. maj. |
| Pinseferien | Lørdag den 18. maj-mandag den 20. maj. | Lørdag den 18. maj-mandag den 20. maj. |
| Grundlovsdag (kun skole/SFO/klub) | Lukkedag onsdag den 5. juni | Lukkedag onsdag den 5. juni |
| Sommerferien begynder | Lørdag den 29. juni. | Lørdag den 29. juni. |

4. Forslag til ferieplan og lukkedage for skoleåret 2024/2025

|  |  |  |
| --- | --- | --- |
|  | *Forslag 1* | *Forslag 2* |
| Skoleåret begynder | Torsdag den 8. august | Tirsdag den 13. august |
| Efterårsferie | Lørdag den 12. oktober-søndag den 20. oktober | Lørdag den 12. oktober-søndag den 20. oktober |
| Juleferie | Tirsdag den 17. december –onsdag den 2. januar  Variable lukkedage  20., 23., 27. og 30. december. Herudover faste lukkedage 24. og 31. december | Fredag den 20. december-onsdag den 2. januar  Variable lukkedage  20., 23., 27. og 30. december. Herudover faste lukkedage 24. og 31. december. |
| Vinterferie | Lørdag den 8. februar-søndag den 16. februar | Lørdag den 8. februar-søndag den 16. februar |
| Påskeferie | Lørdag den 12. april-mandag den 21. april.  Lukkedage  14., 15. og 16. april. | Lørdag den 12. april-mandag den 21. april.  Lukkedage  14., 15. og 16. april. |
| Store Bededag | Fredag den 16. maj-søndag den 18. maj | Fredag den 16. maj-søndag den 18. maj |
| Kristi Himmelfartsferie | Torsdag den 29. maj-søndag den 1. juni  Lukkedag fredag den 30. maj. | Torsdag den 29. maj-søndag den 1. juni  Lukkedag fredag den 30. maj. |
| Grundlovsdag (kun skole/SFO/klub) | Lukkedag torsdag den 5. juni | Lukkedag torsdag den 5. juni |
| Pinseferien | Lørdag den 7. juni-mandag den 9. juni | Lørdag den 7. juni-mandag den 9. juni |
| Sommerferien begynder | Lørdag den 28. juni | Lørdag den 28. juni |

5. Alternativ pasning på lukkedagene

I forbindelse med lukkedagene vil der være alternativ pasning for både dagtilbuds- og SFO-børn med personale fra henholdsvis dagtilbud og SFO. Den alternative pasning bliver samlet ét sted for at gøre det lettere for de forældre, der har børn i både dagtilbud og SFO.

Kommunen er ikke forpligtet til at stille alternativ pasning til rådighed grundlovsdag og den 24. december. Kommunen er heller ikke forpligtet til at tilbyde alternativ pasning til klubbørn.

I 3.-5. uge i sommerferien er der alternativ pasning for alle børn i SFO i Sommercamp.

#### Økonomi/Personaleforhold

Sagen har ikke afledte konsekvenser for økonomi og personaleforhold.

#### Kommunikation/Høring/Borgerinddragelse

Med udvalgets godkendelse sendes forslaget om skolernes ferieplan og lukkedage i høring i skolebestyrelserne og udtalelse i skolernes A-MED, og forslaget om placering af lukkedage sendes til høring i dagtilbuddenes forældrebestyrelser og udtalelse i A-MED. Udvalget vil på det kommende møde i maj få forelagt høringssvarene.

#### Indstilling

Center for Dagtilbud, Skoler, Fritid og Idræt indstiller,

1. **at** den foreslåede ferieplan og placering af lukkedage for skoleårene 2023/2024 og 2024/2025 sendes i høring i skolebestyrelserne og udtalelse i A-MED.
2. **at** den foreslåede placering af lukkedage sendes i høring i dagtilbuddenes forældrebestyrelser og udtalelse i A-MED.

#### Bilag: